ایران‌دا اعتراضلار اؤلکه‌نین مختلیف اونیوئرسیته‌لرینده داوام ائدیر.
تهران بیلیم و تکنولوژی اونیوئرسیته‌سی اؤیرنجیلری اعتراض گؤستریسینده حکومت علیه‌ینه شعارلار سسله‌ندیره‌رک، دۆشرگه‌سینده‌کی پارکا مهسا امینییه اتحافاً «ژینا پارکی» آدینی قویدولار.
تربیت مدرس اونیوئرسیته‌سی اؤیرنجیلری ایسه گؤزآلتینداکی یولداشلاری اوچون «دوستلاریمیزی گؤزله‌ییریک، بیز هئچ یئره گئتمیریک، بوراداییق» شعارلارینین یانی سیرا «تهران گؤزآلتی مرکزی اولدو، ائوین سلاخ‌خانا اولدو»، «مهسانین قانینا آند اولسون ایران اؤزگورلشه‌جک» کیمی شعارلار سسله‌ندیره‌رک، اعتراض ائتدی.
اؤلکه‌نین موختلیف شهرلرینده‌کی دیگر اونیوئرسیته‌لرده ده گؤستریلر گئچیریلدی.
اؤته یاندان، ایران اینسان حاقلاری فعاللاری آژانسینا گؤره، کوردوستان ایالتی والیلیگی "آنفلوآنزایا یولوخما حاللارینین آرتماسی" سببی ایله بو گون اوخول و اونیوئرسیته‌لرین تعطیل ائدیلدیگینی آچیقلادی.
آژانس، اوخوللارین باغلانماسینین اساس سببینین مهسا امینینین اؤلومونون ۴۰.جی گونو اولدوغونو ادعا ائتدی.
